CELEX: 22013D0141
Language: el
Date: 2013-07-15 00:00:00
Title: Απόφαση της Μεικτής Επιτροπής του ΕΟΧ αριθ. 141/2013, της 15ης Ιουλίου 2013 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

19.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 345/10
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 141/2013
   της 15ης Ιουλίου 2013
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 722/2012 της Επιτροπής, της 8ης Αυγούστου 2012, για τις ιδιαίτερες απαιτήσεις αναφορικά με τις απαιτήσεις που ορίζονται στις οδηγίες 90/385/ΕΟΚ και 93/42/ΕΟΚ του Συμβουλίου όσον αφορά ενεργά εμφυτεύσιμα ιατρικά βοηθήματα και ιατροτεχνολογικά προϊόντα που κατασκευάζονται με τη χρήση ιστών ζωικής προέλευσης (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Ο κανονισμός (ΕΕ) αριθ. 722/2012 καταργεί, με ισχύ από τις 29 Αυγούστου 2013, την οδηγία 2003/32/ΕΚ της Επιτροπής (2) που έχει ενσωματωθεί στη συμφωνία για τον ΕΟΧ και η οποία πρέπει συνεπώς να καταργηθεί από τη συμφωνία για τον ΕΟΧ με ισχύ από τις 29 Αυγούστου 2013.
            
         
               (3)
            
            
               Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο XXX του παραρτήματος II της συμφωνίας για τον ΕΟΧ τροποποιείται ως ακολούθως:
   
               1)
            
            
               Μετά το σημείο 5 (απόφαση 2003/32/ΕΚ της Επιτροπής), παρεμβάλλεται το ακόλουθο σημείο:
               
                           «5α.
                        
                        
                           
                              32012 R 0722: Κανονισμός (ΕΕ) αριθ. 722/2012 της Επιτροπής, της 8ης Αυγούστου 2012, για τις ιδιαίτερες απαιτήσεις αναφορικά με τις απαιτήσεις που ορίζονται στις οδηγίες 90/385/ΕΟΚ και 93/42/ΕΟΚ του Συμβουλίου όσον αφορά ενεργά εμφυτεύσιμα ιατρικά βοηθήματα και ιατροτεχνολογικά προϊόντα που κατασκευάζονται με τη χρήση ιστών ζωικής προέλευσης (ΕΕ L 212 της 9.8.2012, σ. 3).».
                        
                     
         
               2.
            
            
               Το κείμενο του σημείου 5 (οδηγία 2003/32/ΕΚ της Επιτροπής) διαγράφεται με ισχύ από τις 29 Αυγούστου 2013.
            
         Άρθρο 2
   Τα κείμενα του κανονισμού (ΕΕ) αριθ. 722/2012 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 16 Ιουλίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 15 Ιουλίου 2013.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Thórir IBSEN
      
   
   
      (1)  ΕΕ L 212 της 9.8.2012, σ. 3.
   
      (2)  ΕΕ L 105 της 26.4.2003, σ. 18.
   
      (3)  Δεν έχουν αναφερθεί συνταγματικές απαιτήσεις.